शिबसागर, 13 सेप्तेम्बर, 2022: आसामनि शिबसागर जिल्ला दिमौ ओनसोलआव ATM निफ्राय रां खावग्रा सा 6 सिखावफोरखौ हमदों ।  थांनाय 5 सेपतेम्बरखालि निताइ पातनि पानजाब नेसनेल बेंक आरो सेन्ट्रेल मार्केटनि साखाथि स्टेट बेंक अफ इण्डियानि ATM आव रां खावनाय जाथाइ सोमजिदोंमोन ।  रिपर्ट मोननाय बादिब्ला, बै सिखावफोरा गंनै ATM निफ्राय गोबां लाख रां खावदोंमोन ।  जायनि थाखाय सिखावफोरखौ हमनो थाखाय दिमौ पुलिसआ थांनाय माखासे साननिफ्रायनो राज्योनि गुबुन गुबुन ओनसोलाव संदाननाय हाबाफारिखौ जागायजेन्दोंमोन ।  बेनि गेजेरजों दिमौ पुलिसआ दिनै सा 6 सिखावफोरखौ हमनो हायो ।  हमजानाय सा 6 सिखावफोरनि सिनायथिखौ शिबसागरनि आब्दुल आहमेद, हाजनि तारुपुल आलि, नगावनि आमिरुल आलि, डिहिंनि इरफान हुसेइन, मरिगावनि आब्दुल सत्तर आरो आताउर रहमान होनना मिथिनो मोन्दों ।  हमजानाय सिखावफोरखौ दा पुलिसआ गावसोरनि आखाइयाव लाबाय आरो बिसोरनि सायाव नायबिजिरनाया सोलिगासिनो दं । 